Басан – гэта штандар Скаўтак і скаўтаў Еўропы. Яго чорна-белы фон пазычаны ад мальтыйскага ордэну. Як і на харугве шпітальнікаў, чорны і белы колеры сімвалізуюць барацьбу дабра супраць зла. Белая частка нашываецца на чорную і такім чынам займае большую частку штандара як сімвал перамогі дабра над злом. На гэтым фоне размешчаны сімвал руху: чырвоны васьміканцовы крыж з кветкай лілеі. Гэты штандар быў створаны і зацверджаны ў 1966-м годзе падчас пілігрымкі руху на гару Сан-Мішэль у рамках святкавання яе тысячагоддзя.